**Organizačné a prevádzkové usmernenia k prevádzke Materskej školy, Riečka 57, Riečka,po dobu trvania pandémie ochorenia COVID-19, pre školský rok 2020/2021.**

 Zriaďovateľ materskej školy spolu s riaditeľom materskej školy zabezpečí prevádzku materskej školy vo svojej pôsobnosti v bežnom režime.. Naďalej sa dbá na dôkladné čistenie priestorov a častú dezinfekciu priestorov a hračiek. V Materskej škole Riečka bude prevádzka **od 06:30 do 16:00 a deti sa budú schádzať do 08:00**. Po vstupe rodič použije dezinfekciu na ruky, dohliadne na prezlečenie a prezutie dieťaťa, pôjde si **s dieťaťom umyť ruky a  až potom odovzdá dieťaťa učiteľke.** Tieto úkony sa budú vykonávať v šatni. Rodič sa má v šatni zdržať čo najkratšie. Pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni predloží rodič **písomné vyhlásenieo zdravotnom stave dieťaťa**. Dieťa do materskej školy prichádza v sprievode iba jedného rodiča, rodič dieťa odovzdá výhradne zamestnancovi materskej školy. Do materskej školy sa ***nebudú nosiť žiadne predmety z domáceho prostredia***, napr. hračky, knihy, potraviny...Aktivity pre deti sa budú organizovať v exteriéri, alebov interiéri materskej školy. V závislosti od poveternostných podmienok sa prevažná časť aktivít bude organizovať v areáli materskej školy, alebo mimo neho. Zvýšená pozornosť sa bude venovať rozvíjaniu a upevňovaniu hygienických návykov. Pri pobyte v exteriéri, alebo v interiéri deti nemusia nosiť rúška. Rodič zabezpečí umiestnenie náhradného rúška do skrinky dieťaťa. Výmena posteľnej bielizne sa bude vykonávať jeden krát za dva týťdne. V prípade podozrenia na nákazu COVID-19 sa kontaktuje zákonný zástupca a informuje príslušný RÚVZ. Do materskej školy sa umožní dochádzka len deťom z rodín, ktoré nie sú v karanténe.Zákonný zástupca zodpovedá za dodržiavanie hygienicko-epidemiologických opatrení pri privádzaní dieťaťa do materskej školy, počas pobytu v priestore materskej školy v zmysle aktuálnych opatrení Úradu verejného zdravotníctva SR( nosenie rúšok, dezinfekcia rúk, dodržiavanie odstupov ).